Diari Oficial de la Generalitat Valenciana


Sumari del DOGV 8311, del 06-06-2018 (2018/5348)

RESOLUCIÓ de 29 de maig de 2018, de la Universitat Miguel Hernández d'Elx, per la qual es corregeix l'omissió de l'itinerari professional en la Resolució rectoral número 0865/18 amb data de 4 de maig de 2018, per la qual es convoquen proves selectives de promoció interna per a l'accés a l'escala del grup A, subgrup A2, sector administració especial, escala tècnica mitjana d'informàtica.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8311

Data del DOGV
:   06-06-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/5348


Data del document
:   29-05-2018

Organisme emissor
:   Universitat Miguel Hernández d'Elx

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 29 de maig de 2018, de la Universitat Miguel Hernández d'Elx, per la qual es corregeix l'omissió de l'itinerari professional en la Resolució rectoral número 0865/18 amb data de 4 de maig de 2018, per la qual es convoquen proves selectives de promoció interna per a l'accés a l'escala del grup A, subgrup A2, sector administració especial, escala tècnica mitjana d'informàtica. [2018/5348]  
  
Advertit un error per omissió, en els requisits de participació en la convocatòria referenciada més amunt, puix que s'ha omés l'itinerari professional informàtic aprovat pel Consell de Govern amb data de 27 de maig de 2015, el qual es crea per al conjunt d'escales d'informàtica i laboratoris en els diferents grups i subgrups de classificació professional (en cas de les escales de laboratoris, exclusivament les corresponents a l'àrea informàtica), resolc:  
  
Primer  
Ratificar la Resolució rectoral número 0865/18 amb data 4 de maig de 2018, afegint l'itinerari professional informàtic, en el sentit que segueix:  
  
On diu:  
Primera. Requisits dels aspirants  
1.1.2 Haver prestat serveis efectius en la Universitat Miguel Hernández d'Elx durant, almenys, dos anys com a personal funcionari de carrera en el grup C, subgrup C1, sector administració especial, escala tècnica bàsica d'informàtica i estar ocupant, amb caràcter definitiu, un lloc de treball classificat com a A2/C1.  
  
Ha de dir:  
Primera. Requisits dels aspirants  
1.1.2 Haver prestat serveis efectius en la Universitat Miguel Hernández d'Elx durant, almenys, dos anys com a personal funcionari de carrera en el grup C, subgrup C1, sector administració especial, escala tècnica bàsica d'informàtica o escala tècnica bàsica de laboratoris, sempre que estiga comprés dins de l'itinerari professional informàtic, segons l'Acord de Consell de Govern amb data de 27 de maig de 2015, i estar ocupant, amb caràcter definitiu, un lloc de treball classificat com a A2/C1.  
  
Segon  
El termini de presentació d'instàncies serà de 20 dies hàbils comptadors a partir de l'endemà de la publicació d'aquesta resolució en el Diari Oficial de la Generalitat Valenciana.  
  
Elx, 29 de maig de 2018.- El rector: Jesús Tadeo Pastor Ciurana.